Imagine surprinsă în Memorialul Victimelor Holocaustului Yad Vashem de la Ierusalim, pe 10 februarie 2022. Foto: Hepta.ro / DPA Images / Fabian Sommer
Consiliul Județean Ilfov comemorează victimele genocidului din Al Doilea Război Mondial, cu ocazia Zilei Internaționale a Victimelor Holocaustului. Într-o declarație postată sâmbătă, pe pagina oficială de Facebook, CJ aduce un omagiu tuturor celor care au suferit în aceasta perioadă întunecate a istoriei umane.
Această declarație subliniază importanța de a aduce în prim-plan ororile Holocaustului și persecuția înfiorătoare a evreilor și a altor grupuri marginalizate sub regimul nazist. CJ consideră această perioadă ca un capitol întunecat în istorie, care trebuie să rămână în memoria noastră colectivă ca un avertisment împotriva urii, intoleranței și discriminării.
Consiliul Județean Ilfov își asumă responsabilitatea de a educa tinerele generații despre tragedia Holocaustului. Aceasta inițiativă implică susținerea și promovarea valorilor toleranței și diversității cu scopul de a preveni eventuale amenințări sau persecuții bazate pe criterii etnice, religioase sau culturale..
„În județul Ilfov și în întreaga Românie, este important să ne angajăm să educăm generațiile viitoare despre ororile Holocaustului și să promovăm toleranța și respectul față de diversitatea umană. Doar prin înțelegerea trecutului și promovarea valorilor umanitare putem construi un viitor mai luminos, în care niciun alt grup de oameni să nu fie amenințat sau persecutat din cauza originii lor etnice, religioase sau culturale”, se arată în mesajul postat de Consiliul Județean Ilfov.